Atletiek op de Olympische Zomerspeule 2016

't Atletiekprogram vaan de Olympische Zomerspeule 2016 in Rio de Janeiro umvatde 47 oonderdeile, 24 veur de manslui en 23 veur de vrouwlui. De oonderdeile waore neet in disciplines gegróppeerd. De stadion-oonderdeile woorte gedoon in 't Olympisch stadion vaan Rio de Janeiro, veur de verbouwing bekind es *Engenhão*. Snelwandele en de marathon woorte op de weeg gedoon.

Door e dopingsjandaol waore de Russische atlete vaan deze sport oetgeslote, op wiedspringster Darja Klisjina nao.

## Loupoonderdeile
### 100 meter manslui
De 'keuningsnómmer' vaan de Speule woort verloupe op 13 (series) en 14 augustus (haaf finales en finaal). Favoriet waor de Jamaicaon Usain Bolt, dee ouch de twie veurgaonde Speule al goud had gepak. 't Lökden 'm inderdaod weer te winne.

### 100 meter vrouwlui
Dit oonderdeil woort einen daag ieder gedoon, op 12 en 13 augustus. Ouch wón de favoriet, de Jamaicaanse Elaine Thompson. Vaan de Nederlandse Dafne Schippers woort väöl verwach, meh zij haolde 't podium neet.

### 200 meter manslui
Dit oonderdeil woort verloupe op 16 (series), 17 (haaf finales) en 18 augustus (finaal). Ouch hei woort väöl vaan titelverdeideger Bolt verwach, en ouch hei lökden 't 'm zoonder meujte te winne. De Nederlander Churandy Martina misde op ein hoonderdste de broonze medaaje.

### 200 meter vrouwlui
Weurt verloupe vaan 15 t/m 17 augustus. Thompson en Schippers waore veuraof favoriet en woorte 1 en 2.

### 400 meter manslui
Dezen aofstand brach e wereldrecord en 'n sjaarse gouwe medaaje veur Zuid-Afrika.

### 400 meter vrouwlui
Verloupen op 13, 14 en 15 augustus.

### 800 meter manslui
Geloupe op 12, 13 en 15 augustus.

### 800 meter vrouwlui
Geloupe op 17, 18 en 20 augustus. Caster Semenya brach Zuid-Afrika 't twiede goud, Nionsaba häör zèlver beteikende zelf de ierste Olympische medaje sinds 1996 veur dat land.

### 1500 meter manslui
Series op 17, finaal op 20 augustus.

### 1500 meter vrouwlui
Verspreid geloupe op d'n 12en, 14en en 16en augustus.

### 5000 meter manslui
Te loupe op 17 (series) en 20 augustus (finaal).

### 5000 meter vrouwlui
De series waore op 16 augustus, de finaal is op de 19e.

### 10.000 meter manslui
Zoonder series geloupe op 13 augustus.

### 10.000 meter vrouwlui
In eine kier geloupe op 12 augustus.

## Loupoonderdeile op de weeg
### Marathon manslui
De marathon bij de manslui weurt op 21 augustus, de lèsten daag vaan de Speule, verloupe. De finish is in 't Sambodromo. De Somalische Nederlander Abdi Negeeye woort èlfde en leep daomèt de twiede bèste Olympische marathon oets veur Nederland.

### Marathon vrouwlui
De marathon bij de vrouwlui waor al väöl ieder, op 14 augustus. Ouch hei laog de finish in 't Sambodromo.

### 20 kilometer snelwandele manslui
De wèdstrijd, mèt start en finish in Recreio dos Bandeirantes, woort op 12 augustus geloupe.

### 20 kilometer snelwandele vrouwlui
Op vriedag 19 augustus, mèt 't begin- en indpunt wie bij de manslui.

### 50 kilometer snelwandele manslui
Ieder op de 19en augustus, mèt 'tzelfde begin- en indpunt wie de 20 km.

## Estafèt
### 4×100 meter manslui
De series waore op 18 augustus, de finaal op de 19e. Favoriet waor 't Jamaicaans team, wat deze rol ouch woermaakde. Mèt dit goud haolde Usain Bolt ziene gewinsde 'drei kier drei': op drei achtereinvolgende Speule goud op de 100 meter, de 200 meter en de 4×100 estafèt. Heer annonceerde tot dit zien lèste Speule zouwe zien.

### 4×100 meter vrouwlui
Dit oonderdeil voont op dezelfde daog wie dat vaan de manslui plaots.

### 4×400 meter manslui
De series waore op 19 augustus, de finaal is op de 20e.

### 4×400 meter vrouwlui
Dit oonderdeil voont ouch weer op dezelfden daag plaots wie de gelieken aofstand bij de manslui.

## Hordeloupe
### 100 meter hordes vrouwlui
De series waore op 16 augustus, de haaf finales en de finaal volgde op de 17e. 't Lieverde 'ne *clean sweep* veur de Vereinegde Staote op.

### 110 meter hordes manslui
De korten aofstand bij de hiere woort verloupe op 15 (series) en 16 (haaf finales en finaal) augustus.

### 400 meter hordes manslui
De 400 meter hordeloupe bij de manslui woorte op 15, 16 en 18 augustus gedoon.

### 400 meter hordes vrouwlui
Series voonte plaots op 15 augustus, de haaf finales op de 16e en de finaal op 18 augustus.

### 3.000 meter steeplechase manslui
De series waore op 15 augustus, de finaal waor op de 17e.

### 3.000 meter steeplechase vrouwlui
De series waore op 13 augustus, de finaal voont twie daog later plaots.

## Springoonderdeile
### Hoegspringe manslui
De kwalificatie waor op 14 augustus, de finaal op de 16e.

### Hoegspringe vrouwlui
De kwalificatie waor op 18 augustus, mèt twie daog denao de finaal. Alle drei de medajewinneresse spronge dezelfde huugde; 't aontal mislökkinge woort es criterium gebruuk.

### Polsstekhoegspringe manslui
Bij dit oonderdeil, wat op 13 (kwalificatie) en 15 augustus (finaal) woort aofgewèrk, waore twie favoriete: de Fransoos Renauld Lavillenie en de Braziliaon Thiago Braz da Silva. Zoewel 't gedraag vaan 't toespubliek es de opmerkinge vaan Lavillenie dao-euver zörgde veur controverse.

### Polsstekhoegspringe vrouwlui
De kwalificatie veel op 16 augustus, de finaal is pas de 19e. Umtot de ierste (de Griekse Stefanidi) en twiede (de Amerikaanse Morris) geliek indegde, gaove ieder rizzeltaote d'n doorslaag.

### Wiedspringe manslui
't Wiedspringe bij de hiere waor op 12 en 13 augustus.

### Wiedspringe vrouwlui
Dit voont plaots op 16 en 17 augustus.

### Hinkstapsprunk manslui
Nao de kwalificatie op 15 augustus volgde op 16 augustus de finales, mèt dezen oetslaag:

### Hinkstapsprunk vrouwlui
't Hinkstapspringe veur de vrouwlui waor op 13 en 14 augustus.

## Werpoonderdeile
### Discuswerpe manslui
Op 12 (kwalificatie) en 13 (finaal) augustus.

### Discuswerpe vrouwlui
Gehawwe op 15 en 16 augustus.

### Kogelslingere manslui
De kwalificatie waor op 17, de finaal op 19 augustus.

### Kogelslingere vrouwlui
Nao de kwalificatie op 12 augustus volgde op 15 augustus de finaal, boebij de Poolse Włodarczyk mèt groete euvermach en e werelrecord won.

### Kogelstoete manslui
Kwalificatie en finaal woorte op einen daag aofgewèrk, en wel op 18 augustus.

### Kogelstoete vrouwlui
Kwalificatie en finaal voonte plaots op 12 augustus.

### Speerwerpe manslui
De kwalificatie waor op 17 augustus, de finaal kump op de 20e.

### Speerwerpe vrouwlui
De kwalificatie waor op 16 augustus, de finale op 18 augustus.

## Miekamp
### Zevekamp vrouwlui
Op de zevekamp, dee op 12 en 13 augustus woort aofgewèrk, wón 'n oonbekinde jong Belzje atlete, Nafi Thiam.

### Tienkamp manslui
D'n tienkamp waor op 17 en 18 augustus.

## Rifferenties